Aqif Përmeti

Aqif Përmeti (28 nëntor 1884 – 14 prill 1945) ishte një oficer ushtarak dhe politikan shqiptar. Ai shërbeu si Ministër i Mbrojtjes gjatë pushtimit italian të Shqipërisë. Në vitin 1944 u arrestua nga regjimi komunist dhe një vit më vonë u dënua me vdekje dhe u ekzekutua më 14 prill në Tiranë.

Biografia
U lind rreth vitit 1884 në Përmet, asokohe pjesë e Vilajetit të Janinës të Perandorisë Osmane. Ndoqi akademinë ushtarake në Stamboll. Në vitin 1915, Përmeti u shpërngul në Shtetet e Bashkuara. Më vonë, Përmeti u kthye në Evropë për të komanduar një batalion shqiptaro-amerikan të ushtrisë amerikane.

Në vitin 1920, Përmeti u kthye në Shqipëri për të mbështetur Qeverinë e sapokrijuar të Delvinës. Më pas Përmeti iu bashkua ushtrisë shqiptare dhe shërbeu si komandant në Shqipërinë e Jugut. Në vitin 1924 shërbeu si komandant i xhandarmërisë së Tiranës. Po atë vit, pas ardhjes në krye të Ahmet Zogut, ai u largua nga Shqipëria me Fan Nolin, por më vonë u kthye. Pasi u pajtua me Zogun, Përmetit iu dha një pozitë komanduese në Shkodër. Në vitin 1929, ai organizoi një shtëpi botuese ushtarake. Në vitin 1934, Përmeti punoi në Ministrinë e Arsimit të Shqipërisë.

Shërbimi i Përmetit në ushtri vazhdoi edhe gjatë pushtimit italian të Shqipërisë. Ai u emërua përfundimisht si Ministër i Mbrojtjes për Protektoratin Italian të Shqipërisë, duke shërbyer nga 12 prill 1939 deri më 28 prill 1943. Më 5 mars 1943, ai u gradua gjeneral nga Renzo Dalmazzo.

Në prill 1945, Përmeti u dënua me vdekje nga Gjykata Speciale për Kriminelët e Luftës dhe Armiqtë e Popullit, i dënuar me vdekje u ekzekutua më 14 prill 1945.

Referime

Kategoria:Lindje 1884
Kategoria:Vdekje 1945
Kategoria:Ushtarakë osmanë
Kategoria:Ushtarakë shqiptarë
Kategoria:Njerëz nga Përmeti
Kategoria:Njerëz nga Vilajeti i Janinës